KBANK ดีด 3% รับศก.ฟื้น-ดอกเบี้ยขาขึ้นหนุน โบรกเคาะเป้า 185 บ.
KBANK ดีด 3% รับแนวโน้มวงจรดอกเบี้ยขาขึ้น และการฟื้นตัวของเศรษฐกิจในประเทศยังคงเป็นแรงหนุน โบรกเคาะเป้า 185 บ.
3 มี.ค. 2565

ผู้สื่อข่าวรายงานว่าวันนี้ (3 มี.ค. 2565) ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10:37 น. อยู่ที่ระดับ 165 บาท เพิ่มขึ้น 4.50 บาท หรือ 2.80% โดยทำจุดสูงสุดที่ 166 บาท และทำจุดต่ำสุดที่ 162.50 บาท ด้วยมูลค่าการซื้อขาย 1.93 พันล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (3 มี.ค. 2565) ว่า แนวโน้มวงจรดอกเบี้ยขาขึ้น และการฟื้นตัวของเศรษฐกิจในประเทศยังคงเป็นแรงหนุนการสะสมกลุ่มธนาคาร ผสานการเริ่มกลับมาฟื้นตัวของอัตราผลตอบแทนพันธบัตรรัฐบาลสหรัฐฯ วันแรกในรอบ 6 วันทำการเพิ่มจิตวิทยาเชิงบวก โดยทางฝ่ายวิจัยยังคงชอบ KBANK มากสุด ราคาเป้าหมาย 185 บาท